Ο **Ποδοσφαιρικός Αθλητικός Σύλλογος Πρέβεζας**  είναι ελληνικό ποδοσφαιρικό σωματείο το οποίο εδρεύει στην Πρέβεζα που αποτελεί από τα μεγαλύτερα ποδοσφαιρικά σωματεία στην Ήπειρο. Τα χρώματα του είναι το κίτρινο και το μαύρο και το έμβλημα του είναι ο Ιππόκαμπος.

Ιστορία
-------

### Π.Α.Σ. Πρέβεζα (1963–2012)

Ο **Πανπρεβεζάνικος Αθλητικός Σύλλογος Πρέβεζα** ιδρύθηκε το 1963 και δημιουργήθηκε από τη συγχώνευση δύο τοπικών σωματείων του Νομού Πρέβεζας, την «Α.Ε. Νικόπολης» και την «Α.Ε. Πρέβεζας». Mεταφέρθηκε το (Α.Μ.) της Ε.Π.Ο. 456 της «Α.Ε. Νικόπολης».

Συμμετείχε στη Β΄ Εθνική Κατηγορία 1963-1964 στη θέση της «Α.Ε. Νικόπολης». Συμμετείχε στον πρώτο όμιλο. Τερμάτισε στη 13η θέση και υποβιβάστηκε στα τοπικά. Τη σεζόν 1964-1965 τερμάτισε στη δεύτερη θέση του πρωταθλήματος Ε.Π.Σ. Ηπείρου και ανέβηκε στη νεοσύστατη Γ΄ Εθνική Κατηγορία. Τη σεζόν 1965-1966 συμμετείχε στον δεύτερο όμιλο της Γ΄ Εθνικής Κατηγορίας 1965-1966 τερματίζοντας στην 6η θέση. Τη σεζόν 1966-1967 συμμετείχε ξανά στη Γ΄ Εθνική Κατηγορία 1966-1967. Συμμετείχε στον δεύτερο υπό-όμιλο του πρώτου ομίλου. Τερμάτισε στην 5η θέση. Το πρωτάθλημα τελικά καταργήθηκε και ο Π.Α.Σ. Πρέβεζας επέστρεψε στο τοπικό πρωτάθλημα.

Τη σεζόν 1967-1968 κατέκτησε το πρωτάθλημα της Ε.Π.Σ. Ηπείρου και συμμετείχε στο Ειδικό ερασιτεχνικό πρωτάθλημα ποδοσφαίρου 1968 για την άνοδο στη Β΄ Εθνική Κατηγορία. Συμμετείχε στον νότιο όμιλο τερματίζοντας στην 7η θέση και δεν κατάφερε να κερδίσει την άνοδο. Τη σεζόν 1968-1969 τερμάτισε στη δεύτερη θέση στο πρωτάθλημα της Ε.Π.Σ. Ηπείρου. Τελικά ανέβηκε στη Β΄ Εθνική Κατηγορία εξαιτίας της αναδιάρθρωσης και της αύξησης των ομάδων. Τη σεζόν 1969-1970 συμμετείχε ξανά στη Β΄ Εθνική Κατηγορία 1969-1970, στον πρώτο όμιλο. Τερμάτισε προτελευταίος στη 17η θέση και υποβιβάστηκε άμεσα στο τοπικό πρωτάθλημα.

Από το 1971 έως το 1974 συμμετείχε στα μπαράζ της ανόδου αλλά χωρίς επιτυχία. Το 1977 συμμετείχε ξανά στα μπαράζ της ανόδου χωρίς επιτυχία. Τελικά ανέβηκε στη νεοσύστατη Εθνική Ερασιτεχνική κατηγορία 1977-1978. Ο υποβιβασμός ήταν άμεσος όπως και ο εκ νέου προβιβασμός την επόμενη χρονιά. Τα επόμενα χρόνια αγωνίστηκε στη Γ΄ Εθνική Κατηγορία και στη Δ΄ Εθνική Κατηγορία πλην ελαχίστων εξαιρέσεων. Από το 1981 ανήκει στη δύναμη της Ε.Π.Σ. Πρέβεζας - Λευκάδας. Την αγωνιστική περίοδο 2011-2012, ο Π.Α.Σ. Πρέβεζας θα αγωνιζόταν στη Δ΄ Εθνική Κατηγορία 2011-2012, αλλά αποχώρησε από το πρωτάθλημα λόγω οικονομικών προβλημάτων.

### Α.Ο. Αγίου Θωμά Πρέβεζας (2012–2014)

Το 2012 ακολούθησε η συγχώνευση με τον Α.Ο. Αγίου Θωμά Πρέβεζας. Η ομάδα κατέκτησε το πρωτάθλημα της Ε.Π.Σ. Πρέβεζας–Λευκάδας και συμμετείχε στο Ειδικό πρωτάθλημα του 2013 που σήμαινε την άνοδο της ομάδας στη Γ΄ Εθνική Κατηγορία 2013-2014. Στη Γ΄ Εθνική Κατηγορία συμμετείχε με την επωνυμία «**Αθλητικός Όμιλος Αγίου Θωμά Πρέβεζας**».

### Π.Σ. Πρέβεζας (2014–2016)

Στις 29 Αυγούστου 2014, μετά από έγκριση της Ε.Π.Ο. η ομάδα μετονομάστηκε σε «**Ποδοσφαιρικός Σύλλογος Πρέβεζας**». Το όνομα το χρησιμοποιούσε μέχρι τη σεζόν 2015-2016 στα πρωταθλήματα της Ε.Π.Σ. Πρέβεζας–Λευκάδας που αγωνιζόταν.

### Π.Α.Σ. Πρέβεζας 2016 (2016–Σήμερα)

Στις 30 Αυγούστου 2016, μετά από έγκριση της Ε.Π.Ο. η ομάδα μετονομάστηκε σε «**Ποδοσφαιρικός Αθλητικός Σύλλογος Πρέβεζας 2016**». Μετά τον υποβιβασμό από τη Γ΄ Εθνική Κατηγορία συμμετείχε στο τοπικό πρωτάθλημα της Ε.Π.Σ. Πρέβεζας - Λευκάδας. Τη σεζόν 2014-2015 τερμάτισε στην 4η θέση και προκρίθηκε για τα play off. Απέκλεισε τον Α.Σ. Πανλευκάδιο Καλαμιτσίου εκτός έδρας με 1-0, τον Α.Ο. Τηλυκράτη Λευκάδας εκτός έδρας με 2-0 και έφτασε στον τελικό. Στον τελικό αντιμετώπισε τον Π.Α.Σ. Αχέροντα Καναλακίου, φέρνοντας ισοπαλία και χάνοντας το πρωτάθλημα που θα κατακτούσε μόνο σε περίπτωση νίκης. Τη σεζόν 2015-2016 τερμάτισε ξανά τέταρτος και προκρίθηκε στα play off. Μετά την ισοπαλία με 1-1 με τον Α.Σ. Απόλλωνα Πάργας αποκλείστηκε από τη συνέχεια των play off.

Τη σεζόν 2016-2017 τερμάτισε στην 6η θέση. Τη σεζόν 2017-2018 τερμάτισε δεύτερος και προκρίθηκε στα play off. Στην πρώτη αγωνιστική κέρδισε εντός τον Θρίαμβο Λούρου με 2-0 και πέρασε στην επόμενη φάση. Στη δεύτερη αγωνιστική κέρδισε τον Α.Σ. Απόλλωνα Πάργας με 1-0 και προκρίθηκε στον τελικό εναντίον του Π.Α.Σ. Αχέροντα Καναλακίου. Όπως και το 2015 ο αγώνας έληξε ισόπαλος, αυτή τη φορά με 2-2, και ο Π.Α.Σ. Πρέβεζας 2016 έχασε το πρωτάθλημα. Τη σεζόν 2018-2019 τερμάτισε πρώτος στο πρωτάθλημα και προκρίθηκε στον τελικό του πρωταθλήματος. Εκεί αντιμετώπισε τον Θρίαμβο Λούρου και με ισοπαλία 0-0 κατέκτησε το πρωτάθλημα και την άνοδο στη Γ΄ Εθνική Κατηγορία.

Τη σεζόν 2019-2020 συμμετείχε στη Γ΄ Εθνική Κατηγορία 2019-2020 αλλά στην ουσία στην τέταρτη κατηγορία εξαιτίας της αναδιάρθρωσης που πραγματοποιήθηκε. Το πρωτάθλημα δεν ολοκληρώθηκε εξαιτίας της πανδημίας του COVID-19. Η Ε.Π.Ο. επικύρωσε τις βαθμολογίες όπως ήταν πριν τη διακοπή. Ο Π.Α.Σ. Πρέβεζας 2016 τερμάτισε στην 11η θέση με 25 βαθμούς. Το πρωτάθλημα της Γ΄ Εθνικής Κατηγορίας 2020-2021 διεξήχθη σε έναν γύρο αντί για δύο. Ο Π.Α.Σ. Πρέβεζας 2016 τερμάτισε στη 13η θέση και υποβιβάστηκε στο τοπικό πρωτάθλημα της Ε.Π.Σ. Πρέβεζας - Λευκάδας.

Την σεζόν 2023-2024 γράφτηκε η πιο μαύρη σελίδα του συλλόγου καθώς η διοίκηση παραιτήθηκε και δεν βρέθηκε διάδοχη κατάσταση με αποτέλεσμα ο Π.Α.Σ. Πρέβεζας 2016 να μην συμμετέχει σε κανένα πρωτάθλημα.

Δημοτικό Στάδιο Πρέβεζας «Αθανασία Τσουμελέκα»
----------------------------------------------

Ο Π.Α.Σ. Πρέβεζας 2016 αγωνίζεται στο Δημοτικό Στάδιο Πρέβεζας «Αθανασία Τσουμελέκα» το οποίο βρίσκεται στην Πρέβεζα και αποτελεί την έδρα του καθώς και άλλων σωματείων της πόλης από όλα τα αθλήματα. Το μικρό αυτό Στάδιο ονομάσθηκε έτσι, αφότου η αθλήτρια του βάδην από την Πρέβεζα, Αθανασία Τσουμελέκα, έγινε χρυσή Ολυμπιονίκης στην Αθήνα το 2004. Το στάδιο έχει χωρητικότητα 1600 θέσεων, και συγκεκριμένα η δυτική κερκίδα έχει 1000 θέσεις και η ανατολική κερκίδα έχει 600 θέσεις.

Φίλαθλοι
--------

Η προσέλευση στο γήπεδο της Πρέβεζας στους αγώνες της ομάδας ήταν ανέκαθεν καλή. Από το 2014 και με τον υποβιβασμό της ομάδας στο τοπικό πρωτάθλημα, η προσέλευση στο γήπεδο ήταν μικρή.

Τη σεζόν 2017-2018 μια μικρή αλλά συμπαγής ομάδα οπαδών άρχισε μια μεγάλη προσπάθεια, και με τη φωνή και τα τραγούδια της έδωσε παλμό στο γήπεδο και έφτασε την ομάδα στον τελικό του πρωταθλήματος. Η ανταπόκριση των πολιτών στο κάλεσμα τόσο της ομάδας, όσο και του πυρήνα αυτού των οπαδών ήταν μεγάλη, αφού το γήπεδο στους δύο εντός έδρας αγώνες των μπαράζ της ανόδου ήταν σχεδόν γεμάτο. Ωστόσο δεν έμειναν μόνο σε αυτό. Ακόμα και στον τελικό στο γήπεδο του Καναλακίου, η προσέλευση ήταν τόσο μεγάλη, που οι Πρεβεζάνοι γέμισαν τη μισή κερκίδα.

Πλέον μετά από το κατόρθωμα αυτό, ο πυρήνας απέκτησε ξανά όνομα και φήμη. Οι «**Ιππόκαμποι Club Gate 2**» έγιναν τόσο δυνατοί, που θυμίζουν τους παλιούς Ιππόκαμπους που ταξίδευαν σε όλη την Ελλάδα.

Η κόντρα των οπαδών της Πρέβεζας με αυτούς των Ιωαννίνων και της Άρτας υπήρχε πάντα. Σε τοπικό επίπεδο, οι οπαδοί της Πρέβεζας με αυτούς του Καναλακίου είχαν μεγάλη κόντρα, η οποία διατηρείται μέχρι και σήμερα.

Χρώματα – Έμβλημα
-----------------

Τα χρώματα της ομάδας είναι το κίτρινο και μαύρο.

Το έμβλημα της ομάδας έχει τον ιππόκαμπο και έχει αλλάξει ελαφρώς με τη συγχώνευση του 2012 και τη μετονομασία του 2014.

* Παλαιότερο Έμβλημα (1963–2012)Παλαιότερο Έμβλημα (1963–2012)
* Παλαιότερο Έμβλημα (2014–2016)Παλαιότερο Έμβλημα (2014–2016)
* Έμβλημα (2016–Σήμερα)Έμβλημα (2016–Σήμερα)

Κύπελλο Ελλάδας
---------------

Την καλύτερη παρουσία του στο Κύπελλο Ελλάδας την έκανε την αγωνιστική περίοδο 2007-2008 φτάνοντας στους 16 της διοργάνωσης. Απέκλεισε εκτός έδρας τον Α.Σ. Αναγέννηση Γιαννιτσών (0-0, 2-4 στα πέναλτι), εντός τον Π.Σ. Καλαμάτας (0-0, 4-2 στα πέναλτι). Στη συνέχεια, έχασε εντός από τον Γ.Α.Σ. Βέροιας με 1-2 αλλά τελικά κατακυρώθηκε υπέρ του Π.Α.Σ. Πρέβεζας με 3-0. Στους 16 έπαιξε με τον Α.Ο. Θρασύβουλο Φυλής εκτός και έχασε με 3-0.

Αξιομνημόνευτοι ποδοσφαιριστές
------------------------------

Σημαντικοί ποδοσφαιριστές ξεκίνησαν την καριέρα τους στον Π.Α.Σ. Πρέβεζας:

* Γιάννης Αναστασίου: Αγωνίστηκε σε ομάδες της Α΄ Εθνικής Κατηγορίας, στο Βέλγιο και στην Ολλανδία.
* Λάμπρος Γεωργιάδης: Αγωνίστηκε στην Α.Ε.Κ..
* Χαράλαμπος Βουκελάτος: Αγωνίστηκε στον Π.Α.Σ. Γιάννινα και στον Α.Π.Σ. Κορίνθου (Α΄ Εθνική Κατηγορία).
* Βαγγέλης Φίντζος: Αγωνίστηκε στο Φ.Σ. Κοζάνης (Β΄ Εθνική Κατηγορία).

Τίτλοι – Διακρίσεις
-------------------

Ο Π.Α.Σ. Πρέβεζας έχει κατακτήσει 11 φορές το Κύπελλο της Ε.Π.Σ. Πρέβεζας - Λευκάδας, ενώ έχει φτάσει και μία φορά στον τελικό του Κυπέλλου Ερασιτεχνών Ελλάδας την αγωνιστική περίοδο 2002-2003 όπου ηττήθηκε από τον Γ.Α.Σ. Βέροιας με 2-1.

### Τίτλοι

* Δ΄ Εθνική Κατηγορία (**2 Τίτλοι**): 1996-1997, 2006-2007
* Α΄ Κατηγορία Ε.Π.Σ. Πρέβεζας - Λευκάδας (**3 Τίτλοι**): 1994-1995, 2012-2013, 2018-2019
* Κύπελλο Ε.Π.Σ. Πρέβεζας - Λευκάδας (**11 Τίτλοι**): 1981-1982, 1985-1986, 1988-1989, 1992-1993, 1996-1997, 1999-2000, 2000-2001, 2001-2002, 2002-2003, 2004-2005, 2006-2007
* Super Cup Ε.Π.Σ. Πρέβεζας - Λευκάδας (**1 Τίτλος**): 2019
* Α΄ Κατηγορία Ε.Π.Σ. Ηπείρου (**7 Τίτλοι**): 1967-1968, 1970-1971, 1971-1972, 1972-1973, 1973-1974, 1976-1977, 1978-1979
* Κύπελλο Ε.Π.Σ. Ηπείρου (**1 Τίτλος**): 1976-1977

### Διακρίσεις

* Φιναλίστ Κυπέλλου Ε.Π.Σ. Πρέβεζας - Λευκάδας (**1 φορά**): 1995-1996
* Φιναλίστ Super Cup Ε.Π.Σ. Πρέβεζας - Λευκάδας (**1 φορά**): 2013
* Φιναλίστ Κυπέλλου Ε.Π.Σ. Ηπείρου (**2 φορές**): 1971-1972, 1978-1979
* Φιναλίστ Κυπέλλου Ερασιτεχνών Ελλάδας (**1 φορά**): 2002-2003

Αγωνιστική Πορεία (1963–Σήμερα)
-------------------------------

| Περίοδος | Κατηγορία | Θέση | Βαθμοί | Αγώνες | Ν-Ι-Η | Γκολ Υ-Κ | Σχόλια |
| --- | --- | --- | --- | --- | --- | --- | --- |
| 1963-64 | Β' εθνική όμιλος 1 | 13 | 44 (-1) | 28 |  | 32-60 |  |
| 1964-65 | Α ερασιτεχνική ΕΠΣΗΠ | 2 | 25 | 10 |  | 33-10 |  |
| 1965-66 | Ερ. Β' (Γ' εθνική) όμιλος 2 | 6 | 31 | 16 |  | 30-30 |  |
| 1966-67 | Γ' εθνική όμιλος 1 υποόμιλος 2 | 5 | 35 | 18 |  | 32-42 |  |
| 1967-68 | Α ερασιτεχνική ΕΠΣΗΠ | 1 | 62 | 22 |  | 63-19 |  |
| 1968-69 | Α ερασιτεχνική ΕΠΣΗΠ | 2 | 55 | 22 |  | 46-14 |  |
| 1969-70 | Β' εθνική όμιλος 1 | 17 | 57 | 34 |  | 28-71 |  |
| 1970-71 | Α ερασιτεχνική ΕΠΣΗΠ | 1 | 54 | 20 |  | 69-10 |  |
| 1971-72 | Α ερασιτεχνική ΕΠΣΗΠ | 1 | 57 | 22 |  | 57-27 |  |
| 1972-73 | Α ερασιτεχνική ΕΠΣΗΠ | 1 | 62 | 22 |  | 56-18 |  |
| 1973-74 | Α ερασιτεχνική ΕΠΣΗΠ Νότος | 1 | 26 | 14 |  | 43-13 |  |
| 1974-75 | Α ερασιτεχνική ΕΠΣΗΠ Νότος | 2 | 30 | 18 |  | 60-12 |  |
| 1975-76 | Α ερασιτεχνική ΕΠΣΗΠ Νότος | 8 | 13 (-7) | 20 |  | 31-32 |  |
| 1976-77 | Α ερασιτεχνική ΕΠΣΗΠ Νότος | 1 | 36 | 22 |  | 59-19 |  |
| 1977-78 | Εθνικό ερ. πρωτ. όμιλος 2 | 13 | 33 | 37 |  | 49-49 |  |
| 1978-79 | Α ερασιτεχνική ΕΠΣΗΠ Νότος 1ος όμιλος | 1 | 28 | 16 |  | 46-17 |  |
| 1979-80 | Εθνικό ερ. πρωτ. όμιλος 2 | 10 | 44 | 38 |  |  |  |
| 1980-81 | Εθνικό ερ. πρωτ. όμιλος 2 | 7 | 51 | 42 |  | 58-49 |  |
| 1981-82 | Εθνικό ερ. πρωτ. όμιλος 4 | 2 | 44 | 28 |  | 56-26 |  |
| 1982-83 | Γ εθνική | 14 | 14 | 30 |  | 21-48 |  |
| 1983-84 | Εθνική ερασιτ. όμιλος 3 | 3 | 45 | 34 |  | 55-30 |  |
| 1984-85 | Εθνική ερασιτ. όμιλος 3 | 2 | 46 | 34 |  | 52-19 |  |
| 1985-86 | Εθνική ερασιτ. όμιλος 3 | 5 | 40 | 34 |  | 63-38 |  |
| 1986-87 | Εθνική ερασιτ. όμιλος 3 | 3 | 48 | 34 |  | 69-21 |  |
| 1987-88 | Δ εθνική όμιλος 3 | 4 | 48 | 36 |  | 56-24 |  |
| 1988-89 | Δ εθνική όμιλος 1 | 6 | 41 | 34 |  | 41-26 |  |
| 1989-90 | Γ εθνική Βορράς | 14 | 36 | 38 |  | 32-35 |  |
| 1990-91 | Γ εθνική Βορράς | 10 | 34 | 34 |  | 41-45 |  |
| 1991-92 | Γ εθνική Νότος | 18 | 17 | 34 |  | 25-61 |  |
| 1992-93 | Δ εθνική όμιλος 7 | 2 | 74 | 34 |  | 77-21 |  |
| 1993-94 | Δ εθνική όμιλος 7 | 13 | 46 | 34 |  | 35-57 |  |
| 1994-95 | Α κατηγορία ΕΠΣ Π-Λ | 1 |  |  |  |  |  |
| 1995-96 | Δ εθνική όμιλος 4 | 6 | 59 | 34 |  |  |  |
| 1996-97 | Δ εθνική όμιλος 4 | 1 | 84 | 34 |  | 82-18 |  |
| 1997-98 | Γ εθνική Βορράς | 5 | 41 | 28 |  | 44-34 |  |
| 1998-99 | Γ εθνική Βορράς | 9 | 24 | 22 | 6-6-10 | 26-34 |  |
| 1999-00 | Δ εθνική όμιλος 3 | 4 | 55 | 30 |  | 45-18 |  |
| 2000-01 | Δ εθνική όμιλος 3 | 9 | 44 | 30 | 13-6-11 | 38-34 |  |
| 2001-02 | Δ εθνική όμιλος 1 | 12 | 34 | 30 |  | 28-35 |  |
| 2002-03 | Δ εθνική όμιλος 5 | 4 | 48 | 30 |  | 43-28 |  |
| 2003-04 | Δ εθνική όμιλος 5 | 3 | 63 | 30 |  | 67-21 |  |
| 2004-05 | Δ εθνική όμιλος 5 | 4 | 50 | 30 |  | 45-26 |  |
| 2005-06 | Δ εθνική όμιλος 5 | 4 | 46 | 28 |  | 39-28 |  |
| 2006-07 | Δ εθνική όμιλος 5 | 1 | 67 | 28 |  | 59-16 |  |
| 2007-08 | Γ εθνική Βορράς | 7 | 45 | 32 | 12-9-11 | 38-28 |  |
| 2008-09 | Γ εθνική Βορράς | 15 | 39 | 34 | 9-12-13 | 21-27 |  |
| 2009-10 | Δ εθνική όμιλος 5 | 4 | 60 | 34 |  | 51-37 |  |
| 2010-11 | Δ εθνική όμιλος 5 | 8 | 41 | 26 | 12-5-9 | 36-32 |  |
| 2011-12 | Δ εθνική όμιλος 5 |  |  |  |  |  |  |
| 2012-13 | Α κατηγορία ΕΠΣ Π-Λ | 1 | 75 | 30 |  |  |  |
| 2013-14 | Γ εθνική ερασιτεχνική όμιλος 2 | 12 | 30 | 30 | 9-3-18 | 42-51 |  |
| 2014-15 | Α κατηγορία ΕΠΣ Π-Λ | 4 | 62 | 30 | 19-5-6 | 76-25 |   |
| 2015-16 | Α κατηγορία ΕΠΣ Π-Λ | 4 | 60 | 30 | 19-3-8 | 73-29 |  |
| 2016-17 | Α κατηγορία ΕΠΣ Π-Λ | 6 | 44 | 30 | 12-8-10 | 37-44 |  |
| 2017-18 | Α κατηγορία ΕΠΣ Π-Λ | 2 | 67 | 30 | 20-7-3 | 81-18 |  |
| 2018-19 | Α κατηγορία ΕΠΣ Π-Λ | 1 | 77 | 30 | 24-5-1 | 58-10 |  |
| 2019-20 | Γ εθνική ερασιτεχνική όμιλος 4 | 11 | 25 | 23 | 5-10-8 | 17-25 |  |
| 2020-21 | Γ εθνική ερασιτεχνική όμιλος 5 | 13 | 9 (-3) | 13 | 2-6-5 | 10-14 |  |
| 2021-22 | Α κατηγορία ΕΠΣ Π-Λ | 3 | 41 | 22 | 12-5-5 | 48-23 |  |
| 2022-23 | Α κατηγορία ΕΠΣ Π-Λ | 6 | 22 | 18 | 7-1-10 | 22-28 |
| 2023-24 | Α κατηγορία ΕΠΣ Π-Λ |  |  |  |  |  |  |

Σημειώσεις
----------

1. ↑  Τις αγωνιστικές περιόδους: 1982-1983, 1989-1990, 1990-1991, 1991-1992, 1997-1998, 1998-1999, 2007-2008, 2008-2009
2. ↑  Τις αγωνιστικές περιόδους: 1983-1984, 1984-1985, 1985-1986, 1986-1987, 1987-1988, 1988-1989, 1992-1993, 1993-1994, 1994-1995, 1995-1996, 1996-1997 (1ος Όμιλος), 1999-2000, 2000-2001, 2001-2002, 2002-2003, 2003-2004 (3ος Όμιλος), 2004-2005, 2005-2006, 2006-2007 (1ος Όμιλος), 2009-2010
3. ↑  Την αγωνιστική περίοδο 2006-2007, την τελευταία φορά, κατέκτησε το Κύπελλο της Ε.Π.Σ. Πρέβεζας - Λευκάδας.
4. ↑  Υποβιβασμός
5. ↑  Συμμετοχή στην νεοσύστατη Γ εθνική της επόμενη περιόδου
6. ↑  Υποβιβασμός λόγω κατάργησης του πρωταθλήματος
7. ↑  Συμμετοχή στα μπαράζ ανόδου 1968
8. ↑  Άνοδος από το τοπικό λόγω αναδιάρθρωσης και χωρίς συμμετοχή στα μπαράζ ανόδου 1969
9. ↑  Υποβιβασμός
10. ↑  Συμμετοχή στα μπαράζ ανόδου 1971
11. ↑  Συμμετοχή στα μπαράζ ανόδου 1972
12. ↑  Συμμετοχή στα μπαράζ ανόδου 1973
13. ↑  Συμμετοχή στα μπαράζ ανόδου 1974
14. ↑  Συμμετοχή στα μπαράζ ανόδου 1977.Άνοδος λόγω δημιουργίας πρωταθλήματος
15. ↑  Υποβιβασμός
16. ↑  Άνοδος
17. ↑  Υποβιβασμός
18. ↑  Άνοδος λόγω αναδιάρθρωσης
19. ↑  Υποβιβασμός
20. ↑  Υποβιβασμός
21. ↑  Άνοδος
22. ↑  Άνοδος
23. ↑  Υποβιβασμός
24. ↑  Άνοδος
25. ↑  Υποβιβασμός
26. ↑  Αποχώρησε από το πρωτάθλημα
27. ↑  Συμμετείχε στα μπαράζ ανόδου για την Γ εθνική.Συμμετείχε σαν Άγιος Θωμάς Πρέβεζας.
28. ↑  Υποβιβασμός.Συμμετείχε σαν Άγιος Θωμάς Πρέβεζας.
29. ↑  Πρόκριση στα play-off.Νίκη επί του Πανλευκάδιου εκτός (0-1),Τηλυκράτη Λευκάδας εκτός (0-2) και έχασε το πρωτάθλημα από τον Αχέρων Καναλακίου εκτός (1-1,μόνο με νίκη κατακτούσε τον τίτλο).
30. ↑  Πρόκριση στα play-off.Αποκλεισμός στην 1η αγωνιστική από τον Απόλλων Πάργας εκτός (1-1,Μόνο με νίκη περνούσε)
31. ↑  Συμμετείχε σαν ΠΑΣ Πρέβεζα 2016
32. ↑  Προκρίθηκε στα Play Off της ΕΠΣ Π-Λ μαζί με τους: Α.Ο. Καρυάς, Απόλλων Πάργας και Θρίαμβος Λούρου.Νίκη εντός έδρας επί του Θριάμβου Λούρου με 2-0. Νίκη εντός έδρας επί του Απόλλωνα Πάργας με 1-0. Ισοπαλία 2-2 εκτός έδρας με τον Αχέρων Καναλακίου στον τελικό. Πρωταθλητής ο Αχέρων (Με νίκη ή ισοπαλία προβιβάζεται).
33. ↑  Άνοδος
34. ↑  Υποβιβασμός
35. ↑  Αποσύρθηκε από το πρωτάθλημα

Παραπομπές
----------

1. 1 2  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 30 Δεκεμβρίου 2023.
2. 1 2  «Ιστορία της ομάδας». *Preveza f.c*. 6 Ιουλίου 2014. Ανακτήθηκε στις 5 Ιουνίου 2023.
3. ↑  TSOGKAS, PANOS (5 Ιουνίου 2023). «Το «κιτρινόμαυρο» ταξίδι στο όνειρο ξεκινά...». *www.atpreveza.gr*. Ανακτήθηκε στις 5 Ιουνίου 2023.
4. ↑  «ΠΡΕΒΕΖΑ: Επίσημη μετονομασία του Π.Σ. Πρέβεζας». *article*. Ανακτήθηκε στις 5 Ιουνίου 2023.
5. ↑  «Εγκρίθηκε η μετονομασία του ΠΑΣ Πρέβεζα». 31 Αυγούστου 2016.
6. 1 2  «Μεγάλη πρόκριση στη Λευκάδα για τον ΠΣ Πρέβεζα (photo)». 8 Απριλίου 2015.
7. 1 2  «Ανεκμετάλλευτες ευκαιρίες και … αποκλεισμός για τον Τηλυκράτη». 15 Απριλίου 2015.
8. 1 2  «Και με τη βούλα πρωταθλητής της ΕΠΣ Πρέβεζας Λευκάδας ο Αχέρων Καναλακίου». 20 Απριλίου 2015.
9. 1 2  «Ο Απόλλων Πάργας προκρίθηκε στον ημιτελικό παρά το 1-1 με τον ΠΣ Πρέβεζα». 13 Απριλίου 2016.
10. ↑  «Αποτελέσματα και Βαθμολογία 30ης και τελευταίας αγωνιστικής Α΄ ΕΠΣ Πρέβεζας-Λευκάδας». 21 Απριλίου 2013.
11. ↑  «ΑΟ Καλαμιτσίου: Η μοναδική αήττητη ομάδα στην Α΄ ΕΠΣ Π-Λ και δεύτερη θέση». 22 Απριλίου 2013.
12. ↑  «Ο Τηλυκράτης επικράτησε του Πανλευκάδιου με 2-0 στον αγώνα μπαράζ». 5 Απριλίου 2015.
13. ↑  «Αποτελέσματα και Βαθμολογία της 30ης Αγωνιστικής της Α΄ ΕΠΣ Πρέβεζας Λευκάδας». 2 Απριλίου 2015.

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |